
	REPUBLIKA HRVATSKA
BJELOVARSKO-BILOGORSKA ŽUPANIJA
GRAD ČAZMA
GRADSKO VIJEĆE 



KLASA: 120-01/23-01/01  
URBROJ: 2103-2-05/01-23-2
Čazma,  25.05.2023.
   
Na temelju članka 35., stavak 1., točka 6. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23) te članka 34. stavak 1. točka 19. Statuta Grada Čazme („Službeni vjesnik „ broj 13/21), Gradsko vijeće Grada Čazme na 14. sjednici održanoj dana 25.05.2023. donosi

O D L U K U
o plaći i drugim primicima gradonačelnika Grada Čazme 

Članak 1. 
	Ovom Odlukom određuju se osnovica i koeficijent za obračun plaće te drugi primici gradonačelnika Grada Čazme za profesionalno obnašanje javne dužnosti. 
Članak 2. 
	Plaću gradonačelnika čini umnožak koeficijenta i osnovice za obračun plaće, uvećano za 0,5% za svaku navršenu godinu radnog staža, ukupno najviše za 20%.

Članak 3.
	Osnovica za obračun plaće gradonačelnika jednaka je osnovici za obračun plaće državnih dužnosnika, a prema propisima kojima se uređuju obveze i prava državnih dužnosnika.

Članak 4.
	Koeficijent za obračun plaće gradonačelnika iznosi 4,55. 

Članak 5.
Pored plaće iz članka 2. ove Odluke gradonačelnik ima pravo na sljedeće novčane primitke:
· dnevnice za službeno putovanje u tuzemstvu i inozemstvu, naknade troškova prijevoza na posao i s posla mjesnim i/ili međumjesnim prijevozom, naknade prijevoznih troškova na službenom putovanju, naknade za korištenje privatnog automobila u službene svrhe, novčane paušalne naknade za podmirivanje troškova prehrane, naknade troškova smještaja u svezi s radnim odnosom (režijski troškovi, najamnina) te koristiti službene stanove, prijevozna sredstva, računalo i mobitel,
· plaćanje premija osiguranja za slučaj ozlijede na radu, putnog osiguranja za službeno putovanje te osiguranja od menadžerske odgovornosti,
· potporu za novorođenče, potporu za slučaj smrti člana uže obitelji, potporu zbog invalidnosti radnika, potporu za slučaj smrti radnika, potporu zbog neprekinutog bolovanja,
· otpremninu zbog odlaska u mirovinu, otpremninu zbog prestanka radnog odnosa, otpremninu zbog ozlijede na radu ili profesionalne bolesti te od poslodavca plaćene edukacije povezane s obnašanjem javne dužnosti, odnosno u svrhu stjecanja određenih certifikata ili potvrda koji su pretpostavka za obavljanje određenih poslova u tijelu javne vlasti.
Članak 6.
	Najkasnije u roku od 30 dana od dana stupanja na snagu ove Odluke, pročelnik Upravnog odjela za društvene djelatnosti, obrazovanje i odnose s javnošću, donijeti će pojedinačno rješenje o plaći gradonačelnika. 

Članak 7.
Danom stupanja na snagu ove Odluke, prestaje važiti Odluka o osnovici i koeficijentu za obračun plaće gradonačelnika Grada Čazme (Službeni vjesnik 14/23). 

Članak 8.
Ova Odluka stupa na snagu osam dana od dana objave u Službenom vjesniku. 


PREDSJEDNIK GRADSKOG VIJEĆA

		                                                                    Branko Novković, mag.med.techn. 

